Die wêreld in foto’s – 24 Augustus 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het die bergdorp Dereli aan Turkye se Swartsee-kus Saterdag en Sondag weggespoel ná swaar reënval in die omgewing. Volgens Süleyman Soylu, Turkye se minister van binnelandse sake, het sewe mense gesterf en 11 mense word steeds vermis in die Giresun-provinsie. ŉ Motor sit in die modder vas na swaar reënval oorstromings in die gebied veroorsaak het. (Foto: AP) Mense kyk na die skade wat die vloedwater in Dereli in die Giresun-provinsie van Turkye aangerig het. (Foto: AP) Geboue het inmekaargestort weens oorstromings in die gebied. (Foto: AP) Nóg ŉ motor wat in die modder vassit. (Foto: AP) Mense dra ŉ slagoffer na veiligheid na oorstromings in en om Dereli in Turkye. (Foto: AP)